Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2072

(3) Az egyéb irányelvekről és a határozatokról értesíteni kell a címzettjeiket, és azok az értesítéssel lépnek hatályba.” 64. A 194. cikk helyébe a következő szöveg lép: „194. cikk A Gazdasági és Szociális Bizottság tagjainak száma a következő: A bizottság tagjait a Tanács egyhangú határozattal négy évre nevezi ki. Megbízatásuk megújítható. A bizottság tagjai nem utasíthatók. Feladataik ellátása során teljes mértékben függetlenek és a Közösség általános érdekében járnak el. A Tanács minősített többséggel meghatározza a bizottság tagjainak juttatásait.” 65. A 196. cikk helyébe a következő szöveg lép: „196. cikk A bizottság a tagjai közül kétéves időtartamra megválasztja elnökét és tisztségviselőit. A bizottság elfogadja eljárási szabályzatát. A bizottságot a Tanács vagy a Bizottság kérésére a bizottság elnöke hívja össze. A bizottság saját kezdeményezésére is ülésezhet.”

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes